
ΕΦΗΜΕΡΙΕ ΤΉΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

25 ΑΥΓΟΥΣΤΟΥ 1989 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

521 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης (37,500) στρεμμάτων στη θέση 
«Αγία Σοφία» περιφέρειας Δήμου Μεγαλόπολης Νομού Αρκα¬ 
δίας. 1 

Κήρυξη αναδασωτέας έκτασης 1,00 στρ. στη θέση Πέρα Κάμπος 

κοινότητας Γενναδίου Νήσου Ρόδου Νομού Δωδ/σου . 2 

Κήρυξη αναδασωτέας έκτασης 0,334 στρ. στη θέση «Παραπότα¬ 
μος» κοινότητας Ολύμπου Νήσου Καρπάθου Νομού Δωδεκανή- 

σου.'. 3 

Κήρυξη αναδασωτέας έκτασης 1,633 στρ. στη θέση Βαθέα κοινότη¬ 
τας Ολύμπου Νήσου Καρπάθου, Νομού Δωδεκανήσου. 4 

ΑΝΑΚΟΙΝΩΣΕΙΣ 

Γνωστοποίηση Παρακατάθεσης αποζημίωσης για την απαλλοτρί¬ 
ωση έκτασης στο Δήμο Κω για στρατιωτικές ανάγκες. 5 

ΠΟΛΕΟΔΟΜΙΑ 

ΑΠΟΦΑΣΕΙΣ 


Αναστολή χορήγησης οικοδομικών αδειών σε περιοχή εντός σχεδίου 


του δήμου Μοσχάτου (ν. Αττικής). 6 

Αναστολή οικοδομικών αδειών εντός του εγκεκριμένου ρυμοτομικού 
σχεδίου του δήμου Ν. Ψυχικού. 7 


Αναστολή οικοδομικών εργασιών στο Ο.Τ. 84 του δήμου Κηφισιάς 
και έκδοσης οικοδομικών αδειών και εκτέλεσης εργασιών στα οι¬ 
κόπεδα που έχουν πρόσωπα στη Λεωφόρο Κηφισίας, που βρίσκε¬ 
ται εντός του παραδοσιακού τμήματος δήμου Κηφισιάς. 8 

Αναστολή οικοδομικών εργασιών και χορήγησης οικοδομικών 
αδειών στην περιοχή εκατέρωθεν της παραλιακής οδού Αγιοκά¬ 
μπου - Βελίκας από Πλατανόρεμα Σκήτης μέχρι το «ρέμμα Σω- 


τηρίτσας» Ν. Λάρισας. 9 

Κίνηση της διαδικασίας σύνταξης του Γενικού Πολεοδομικού Σχε¬ 
δίου Παναιτώλιου και Καινούργιου Ν. Αιτωλ/νίας.10 


Χαρακτηρισμός οικοπέδου αποκλεισμένου πανταχόθεν από τις 
οδούς ως οικοδομήσιμο, φερομένης ιδιοκτησίας Διογένη Σελματ- 
ζόγλου στην Άρτα και επί της παρόδου 3 της οδού Ανεμομύλων. 11 
Κίνηση της διαδικασίας σύνταξης του Γενικού Πολεοδομικού Σχε¬ 
δίου των Κοινοτήτων Κρεμαστής - Παραδείσιου νήσου Ρόδου Ν. 
Δωδ/νήσου.12 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ, 1235 (1) 

Κήρυξη αναδασωτέας έκτασης (37,500) στρεμμάτων στη θέση «Αγία 
Σοφία περιφέρειας Δήμου Μεγαλόπολης Νομού Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1, 

γ) του άρθρου 34 παρ. 4. 

■ 4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Τη 1847/3.8.1989 πρόταση του δασαρχείου Τρίπολης με την 
οποία προτείνεται η κήρυξη της έκτασης που αναφέρεται στο θέμα ως 
αναδασωτέας. 

6. Τις 17996/13.9.1984 και 21185/30.9.1985 αποφάσεις Νο 
Αρκαδίας, αποφασίζουμε: 

Κηρύσσουμε αναδασωτέα με σκοπό την αποκατάσταση της δασικής 
βλάστησης και τη διατήρηση του δασικού Χαρακτήρα της έκτασης, τη 
δημόσια δασική έκταση εμβαδού τριάντα επτά στρεμμάτων και 500 
τετ. μέτ. (37,500) που βρίσκεται στη θέση «Αγία Σοφία» περιφέρειας 
και Δήμου Μεγαλόπολης και προσδιορίζεται από τα στοιχεία 
Α,Β,Γ,Δ,Ε,Ζ,Η,Θ,Ι,Α. και έχει όρια: 

Ανατολικά: Με καμμένους δασωθέντες αγρούς κατοίκων οικισμού 
Ορεστίου. * 

Δυτικά: Με δημόσια δασική έκταση και εκείθεν χώρος ΑΗΣ Μεγ/ 
λης. 

Βόρεια: Με δημόσια δασική έκταση και καμένους αγρούς. 

Νότια: Με δημόσια δασική έκταση, όπως φαίνεται στο συνημμένο 
διάγραμμα που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Τρίπολη, 8 Αυγούστου 1989 
Ο Νομαρχών Δ/ντής 
ΘΕΟΔ. ΠΕΤΤΑΣ 

Αριθ. 3798 (2) 

Κήρυξη αναδασωτέας έκτασης 1,00 στρ. στη θέση Πέρα Κάμπος κοινό¬ 
τητας Γενναδίου Νήσου Ρόδου Νομού Δωδ/σου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1, 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Το αριθ. πρωτ. 102/20.3.89 έγγραφο του Δασονομείου Γεννα¬ 
δίου (παράνομη εκχέρσωση). 

6. Την αριθ. 3236/15.6.89 εισήγηση της Δ/νσης Δασών Δωδ/σου, 
αποφασίζουμε: 

Κηρύσσουμε αναδασωτέα με σκοπό τη διατήρηση του χαρακτήρα 


της δασικής έκτασης και την αποκατάσταση της βλάστησης που κατα¬ 
στράφηκε από παράνομη εκχέρσωση στις 18.3.1989 την ιδιωτική δα¬ 
σική έκταση εμβαδού ενός (1) στρέμματος τμήμα ευρύτερης μερίδας 
που είχε εξαγορασθεί από το Δημόσιο δυν. Δ.Κ. 4430/78/85/19 
Σεπτ. 1985 απόφασης Νομαρχίας Δωδ/σου που βρίσκεται στη θέση 
«Πέρα Κάμπος» Κοινότητας Γενναδίου Νήσου Ρόδου Νομού Δωδεκα- 
νήσου και προσδιορίζεται από τα στοιχεία (1,2,3,4,1) και έχει όρια: 

Ανατολικά: Με χορτολιβαδική έκταση και συνέχεια παραλία. 

Δυτικά: Με χορτολιβαδική έκταση και συνέχεια σιτηρά. 

Βόρεια: Με χορτολιβαδική έκταση και συνέχεια σιτηρά. 

Νότια: Με ποταμό όπως φαίνεται στο συνημμένο διάγραμμα που 
αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 
Ρόδος, 27 Ιουλίου 1989 

Ο Νομαρχών Δ/ντής 
ΣΩΤ. ΔΙΟΝ. ΣΙΓΟΥΡΟΣ 

Αριθ. 4151 (3) 

Κήρυξη αναδασωτέας έκτασης 0,334 στρ. στη θέση «Παραπόταμος» 

κοινότητας Ολυμπου Νήσου Καρπάθου Νομού Δωδεκανήσου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1, 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την Εκθεση αυτοψίας και την αριθ. 719/24.5.89 πρόταση του 
Δασονομείου Καρπάθου με την οποία προτείνεται η κήρυξη της έκτασης 
που αναφέρεται στο θέμα ως αναδασωτέας. 

6. Την αριθ. 4015/26.7.89 εισήγηση της Δ/νσης Δασών Δωδ/σου, 
αποφασίζουμε: 


Κηρύσσουμε αναδασωτέα με σκοπό τη διατήρηση του χαρακτήρα του 
Δάσους και την αποκατάσταση της βλάστησης που καταστράφηκε από 
παράνομη εκχέρσωση την περίοδο Οκτωβρίου 1988. 

Το δημόσιο Δάσος Τραχ. Πεύκη εμβαδού τριακοσίων τριάντα τεσσά¬ 
ρων (334) τετρ. μέτρων που βρίσκεται στη θέση «Παραπόταμες» κοινό¬ 
τητας Ολύμπου - Καρπάθου και προσδιορίζεται από τα στοιχεία 
(Α,Β,Γ,Δ,Α)και έχει όρια: 

Ανατολικά: Αγρόκτημα Ιωάννη Οικονόμου. 

Δυτικά: Ρέμα και συνέχεια Δημόσιο Δάσος Τραχείας Πεύκης. 

Βόρεια: Δημόσιο Δάσος Τραχείας Πεύκης. 

Νότια: Αγρόκτημα Ιωάννη Οικονόμου όπως φαίνεται στο συνημμένο 
διάγραμμα που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρόδος, 1 Αυγούστου 1989 

Ο Νομαρχών Δ/ντής 
ΣΩΤ. ΣΙΓΟΥΡΟΣ 

Αριθ. 4150 (4) 

Κήρυξη αναδασωτέας έκτασης 1,633 στρ. στη θέση Βαθέα κοινότητας 
Ολυμπου Νήσου Καρπάθου, Νομού Δωδεκανήσου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1, 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την Εκθεση αυτοψίας και την αριθ. 188/24.5.89 πρόταση του 
Δασονομείου Καρπάθου με την οποία προτείνεται η κήρυη της έκτασης 
που αναφέρεται στο θέμα ως αναδασωτέας. 

6. Την αριθ. 4016/26.7.89 εισήγηση της Δ/νσης Δασών Δωδ/σου, 


αποφασίζουμε: 

Κηρύσσουμε αναδασωτέα με σκοπό τη διατήρηση του χαρακτήρα 
της Δασικής έκτασης και την αποκατάσταση της βλάστησης που κατα¬ 
στράφηκε από παράνομη εκχέρσωση στις 6 Απριλίου 1989 τη δημόσια 
δασική έκταση εμβαδού χιλίων εξακοσίων τριάντα (1630) τετρ. μέτρων 
κοινότητας Ολύμπου Καρπάθου που βρίσκεται στη θέση «Βαθέα» και 
προσδιορίζεται από τα στοιχεία (Α,Β,Γ,Δ,Α) και έχει όρια: 

Ανατολικά: Ρέμα. 

Δυτικά: Δημόσια δασική έκταση. 

Βόρεια: Ρέμα. 

Νότια: Δημόσια Δασική έκταση, όπως φαίνεται στο συνημμένο διά¬ 
γραμμα που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρόδος, 1 Αυγούστου 1989 

Ο Νομαρχών Δ/ντής 
ΣΩΤ. ΣΙΓΟΥΡΟΣ 

ΑΝΑΚΟΙΝΩΣΕΙΣ 

Αριθ. Φ. 913.3/12/16/α/8305 Σ. 1276 (5) 

Γνωστοποίηση Παρακατάθεσης αποζημίωσης για την απαλλοτρίωση 
έκτασης στο Δήμο Κω για στρατιωτικές ανάγκες. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

1. Έχοντας υπόψη: 

α. Το Νομοθετικό Διάταγμα 797/71 «Περί Αναγκαστικών Απαλλο¬ 
τριώσεων». 

β. Την ΐ 759/13.7.89 (ΦΕΚ 545/14.7.89 ΤΒ απόφαση του 
Πρωθυπουργού σχετικά με την ανάθεση αρμοδιοτήτων Υπουργού Εθνι¬ 
κής Άμυνας στον Αναπληρωτή Υπουργό Εθνικής Άμυνας Ιωάννη Βα- 
σιλειάδη, γνωστοποιεί: 

Σε όσους διεκδικούν δικαιώματα κυριότητας καθώς και στους τυχόν 
ενυποθήκους δανειστές και τρίτους γενικά διεκδικητές πάνω στην 
έκταση 77.880 μ2 που απαλλοτριώθηκε με την υπ’ αριθμόν Πρωτ. 
6982/848/27.5.87 κ.υ.α. (ΦΕΚ 521/5.6.87 ΤΔ) για στρατιωτικές 
ανάγκες, στην περιοχή Αμπάβρι του Δήμου ΚΩ του Ν. ΔΩΔΕΚΑΝΗ¬ 
ΣΟΥ ότι η αποζημίωση που καθώρισε το Εφετείο Δωδεκανήσου με την 
υπ’ αριθμόν 310/24.9.88 απόφασή του για τα ακίνητα και τα υπερκεί¬ 
μενα αυτών όπως φαίνονται στο από 15.1.88 (ΑΚ 1164/Α) ΓΥΣ και 
8.9.86 ΚΔ+ΚΠ κτηματολογικό δίαγραμμα και στον αντίστοιχο πίνα¬ 
κες, που συντάχθηκε σύμφωνα με τα άρθρα 2 και 24 του Ν.Δ. 797/71 
και θεωρήθηκαν από τον Δκτή της ΓΥΣ Υπτγο Τέγο Π έχει κατατεθεί 
στο Ταμείο Παρακαταθηκών και Δανείων και έχει εκδοθεί το υπαριθμόν 
388/10.8.89 γραμμάτιο σύστασης παρακαταθήκης συνολικού ποσού 
δραχ. Σαράντα έξη εκατομμυρίων οκτακόσιων ογδόντα μιας χιλιάδων 
εξακοσίων δραχ. (46.881.600). 

2. Η αποζημίωση αυτή θα καταβληθεί στους κατά το Νόμο δικαιού¬ 
χους. 

Η απόφαση αυτή να δημοσιευθεί στην Εφημερίδα της Κυβερνήσεως, 
όπως προβλέπεται από το άρθρο 7 του Ν. Δτος 797/71, μέχρι 
11:8.89. 

Αθήνα, 11 Αυγούστου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΙΩΑΝΝΗΣ ΒΑΣΙΛΕΙΑΔΗΣ 

-♦- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 56444/3854 (6) 

Αναστολή χορήγησης οικοδομικών αδειών σε περιοχή εντός σχεδίου του 
δήμου Μοσχάτου (ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 8 και 85Α του από 17.7.1923 Ν. Δ/ 
τος «Περί σχεδίων πόλεων κ.λπ.» όπως μεταγενέστερα τροποποιήθηκαν 
και συμπληρώθηκαν. 

2. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α’ 
57). 

3. Τις διατάξεις του εδαφίου ιδ της παρ. 1 του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 57). 

4. Το αριθ. 124/1989 υπηρεσιακό σημείωμα της Δ/νσης Γ2, απο¬ 
φασίζουμε: 

1. Αναστέλλεται για τρεις μήνες η έκδοση οικοδομικών αδειών στην 
εντός του εγκεκριμένου ρυμοτομικού σχεδίου περιοχή του δήμου Μο¬ 
σχάτου (ν. Αττικής) και ειδικότερα στο οικοδομικό τετράγωνο 231, που 
περικλείεται μεταξύ των οδών Πειραιώς, Κισσάβου, Θεσσαλονίκης και 
Ολύμπου όπως η περιοχή αυτή φαίνεται περικλειόμενη με μπλε 
γραμμή, στο σχετικό πρωτότυπο διάγραμμα σε κλίμακα 1:5000 που 
έχει θεωρηθεί από τον Προϊστάμενο της Δ/νσης Τοπογραφικών Εφαρ¬ 
μογών με την αριθ. 56444/1989 πράξη του. Αντίγραφο του διαγράμ¬ 
ματος αυτού θα είναι αναρτημένο για 20 μέρες από τη δημοσίευση της 
απόφασης αυτής στην Εφημερίδα της Κυβερνήσεως στο Τμήμα Αρ¬ 
χείου Σχεδίων της Δ/νσης Τοπογραφικών Εφαρμογών του Υπουργείου 
Περιβάλλοντος Χωροταξίας και Δημοσίων Έργων, οδός Πουλίου και 
Αμαλιάδος 17 για να λάβουν γνώση οι ενδιαφερόμενοι. 


2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 10 Αυγούστου 1989 

Ο ΥΠΟΥΡΓΟΣ 

ΣΩΤΗΡΗΣ ΚΟΥΒΕΛΑΣ 

-♦- 

Αριθ. 55666/3836 (7) 

Αναστολή οικοδομικών αδειών εντός του εγκεκριμένου ρυμοτομικού 
σχεδίου του δήμου Ν. Ψυχικού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 8« ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 8 και 85Α του από 17.7.1923 Ν. Δ/ 
τος «Περί σχεδίων πόλεων κ.λπ.» όπως μεταγενέστερα τροποποιήθηκαν 
και συμπληρώθηκαν. 

2. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57). 

3. Τις διατάξεις του αριθ. 183/9.5.1980 Π. Δ/τος «Έγκριση τρο¬ 
ποποιήσεων σχεδίων πόλεων και καθορισμός όρων και περιορισμών δό¬ 
μησης από τους Νομάρχες» (Α' 70). 

4. Τις διατάξεις του άρθρου 23 (παρ. 1)του Ν. 1558/1985 «Κυβέρ¬ 
νηση και Κυβερνητικά Όργανα» (Α' 137). 

5. Τις διατάξεις των άρθρων 12 παρ. 5 του Ν. 1647/1986 «Οργα¬ 
νισμός Κτηματολογίου και Χαρτογραφήσεως Ελλάδος (ΟΚΧΕ) και άλ¬ 
λες σχετικές διατάξεις» (Α' 141). 

6. Τις αριθ. 88/7.6.1989 και 112/10.7.89 αποφάσεις του δημοτι¬ 
κού συμβουλίου Ν. Ψυχικού. 

7. Το γεγονός ότι μελετάται αναθεώρηση του εγκεκριμένου ρυμοτο¬ 
μικού σχεδίου του δήμου Ν. Ψυχικού, αποφασίζουμε: 

1. Αναστέλλεται για έξι (6) μήνες η χορήγηση αδειών οικοδομής κτι¬ 
ρίων τα οποία στο σύνολο ή κατά τμήμα τους προορίζονται για επαγγελ¬ 
ματική χρήση και βρίσκονται εντός του ρυμοτομικού σχεδίου του δήμου 
Ν. Ψυχικού εκατέρωθεν του βασικού οδικού δικτύου όπως αυτό προσ¬ 
διορίζεται με το αριθ. 414/80 Π. Δ/γμα. 

2. Άδειες οικοδομής οι οποίες έχουν χορηγηθεί στους κατά την 
προηγούμενη παράγραφο χώρους μέχρι την έναρξη ισχύος της απόφα¬ 
σης αυτής για την ανέγερση κτιρίων επαγγελματικής χρήσης δύνανται 
με αίτηση των ενδιαφερομένων να αναθεωρηθούν προκειμένου να προ- 
βλεφθούν χώροι στάθμευσης αυτοκινήτων ως εξής: 

α) δυΡΕΚ ΜΑΚΚΕΤ5: μία θέση ανά 10 τ.μ., ακαθάριστης επιφά¬ 
νειας ορόφων (ΑΕΟ). 

β) Εμπορικά κέντρα: μία θέση ανά 20 τ.μ. ΑΕΟ. 
γ) Κτίρια γραφείων (ιδιωτικά και δημόσια) μία θέση ανά 30 τ.μ.· 
ΑΕΟ. 

δ) Καταστήματα (λιανικό εμπόριο κ.λπ.) μία θέση ανά 20 τ.μ. ΑΕΟ. 
Η αναθεώρηση αυτή δεν θεωρείται για την εφαρμογή της απόφασης 
αυτής ως νέα άδεια. 

Επίσης δύνανται να χορηγούνται οικοδομικές άδειες στους κατά την 
προηγουμένη παράγραφο χώρους εφόσον τηρούνται οι προϋποθέσεις 
της παραγράφου 2 όσον αφορά τους χώρους στάθμευσης αυτοκινήτων. 

3. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 8 Αυγούστου 1989 
Ο ΥΠΟΥΡΓΟΣ 

ΣΩΤΗΡΗΣ ΚΟΥΒΕΛΑΣ 
- 4 - 

Αριθ. 56442/3852 " (8) 

Αναστολή οικοδομικών εργασιών στο Ο.Τ. 84 του δήμου Κηφισιάς και 
έκδοσης οικοδομικών αδειών και εκτέλεσης εργασιών στα οικόπεδα 
που έχουν πρόσωπο στη Λεωφόρο Κηφισίας, που βρίσκεται εντός του 
παραδοσιακού τμήματος δήμου Κηφισιάς. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παραγράφου 3 του άρθρου 4 του Ν. 1577/ 
1985 «Γενικός Οικοδομικός Κανονισμός» (Α' 210). 

2. Τις διατάξεις του εδαφ. ιδ της παραγράφου 1 του άρθρου 23 του 
Ν. 1588/1985 «Κυβέρνηση και Κυβερνητικά Όργανα» (Α' 137), 

3. Την από 27.7.1989 αιτιολογική έκθεση - εισήγηση της Διεύθυν¬ 
σης Πολεοδομικού Σχεδιασμού, Τμήμα Παραδοσιακών Οικισμών, απο¬ 
φασίζουμε: 

Ια. Αναστέλλονται για έξι ακόμα μήνες οι οικοδομικές εργασίες στο 
Ο.Τ. 84 του δήμου Κηφισιάς και η έκδοση οικοδομικών αδειών και η 
εκτέλεση οικοδομικών εργασιών στα οικόπεδα που έχουν πρόσωπα στη 
Λεωφόρο Κηφισίας που βρίσκονται εντός του Παραδοσιακού Τμήματος 
του δήμου Κηφισιάς και στα οποία είχε επιβληθεί εξάμηνη αναστολή με 
την αριθμ. 56056/6208/27.7.88 απόφαση του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων (Δ' 568) όπως 
διορθώθηκε στον ΦΕΚ (Δ' 626), συμπληρώθηκε με την αριθμ. 69123/ 
3957/10.10.1988 απόφαση (Δ' 745) και παρατάθηκε με την αριθμ. 
25866/593/16.2.89 απόφαση του ίδιου Αναπληρωτή Υπουργού (Δ’ 
110 ). 

β. Της παραπάνω αναστολής εξαιρούνται οι οικοδομικές εργασίες: 

1. για κτίρια κατοικίας και 

2. για κτίρια στο ισόγειο των οποίων προβλέπεται η κατασκευή 
εμπορικών καταστημάτων μεγίστης συνολικής επιφάνειας μέχρι 400 

μ 2 · 

Η παραπάνω εξαίρεση ισχύει για τα κτίρια, οι οικοδομικές άδειες των 
οποίων εκδόθηκαν μέχρι της 4.8.1988, ημερομηνία δημοσίευσης της 
αριθμ. 56056/6208/27.7.88 απόφασης. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 10 Αυγούστου 1989 

Ο ΥΠΟΥΡΓΟΣ 

ΣΩΤΗΡΗΣ ΚΟΥΒΕΛΑΣ 

-♦- 

Αριθ. 543 0 (9) 

Αναστολή οικοδομικών εργασιών και χορήγησης οικοδομικών αδειών 

στην περιοχή εκατέρωθεν της παραλιακής οδού Αγιοκάμπου - Βελί- 

κας από Πλατανόρεμα Σκήτης μέχρι το «ρέμμα Σωτηρίτσας» Ν. Λά¬ 
ρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 4 του Ν. 1337/83 και του άρθρου 31 
και 4β του Ν. 1577/85. 

2. Τις διατάξεις του Π.Δ. 183/1986 «Έγκριση τροποποίησης και 
καθορισμού όρων και περιορισμών δόμησης από τους Νομάρχες». 

3. Τη σύμφωνη γνώμη του Συμβ. Χ.Ο.Π. του Νομού που διατυπώ¬ 
θηκε στην 193/8/4.8.89 απόφασή του και επειδή: 

1) Εκκρεμεί στο ΥΠΕΧΩΔΕ η ολοκλήρωση της εκπόνησης της μελέ¬ 
της για τον καθορισμό ζώνης Οικιστικού ελέγχου της παραλίας του Νο¬ 
μού. 

2) Με την αριθμ. 479/6.2.89 του Νομάρχη Λάρισας ανατέθηκε η 
εκπόνηση Πολεοδομικών μελετών ένταξης σε ρυμοτομικό σχέδιο και 
επέκτασης των οικισμών «Αγιόκαμπος, Βελίκα, Σωτηρίτσα, Κόκκινο 
Νερό», για μόνιμη και παραθεριστική κατοικία. 

3) Η διαδικασία έγκρισης της ζώνης αιγιαλού και παραλίας βρίσκε¬ 
ται στο τελικό στάδιο θεσμοθέτησής του, αποφασίζουμε: 

1. Εγκρίνουμε την αναστολή για τέσσερις (4) επιπλέον μήνες από τη 
λήξη της ισχύος της αριθμ. 639/10.2.1989 απόφασης των οικοδομι¬ 
κών εργασιών και έκδοσης των οικοδομικών αδειών σε ζώνη που εκτεί¬ 
νεται από την ακτή μέχρι την οριακή γραμμή που ορίζεται σε απόσταση 
20 μ. από τον άξονα νέας χάραξης του δρόμου Αγιοκάμπου - Σωτηρί¬ 
τσας - Βελίκας, από «Πλατανόρεμα Σκήτης» μέχρι το ρέμα σωτηρίτσας 
και όπως ειδικότερα σημειώνεται στο συνημμένο χάρτη σε κλίμακα 
1:1000 με μπλε γραμμή* 

2. Της παραπάνω αναστολής εξαιρούνται, η χορήγηση οικοδομικών 
αδειών και η εκτέλεση οικοδομικών εργασιών επισκευής αποκατάστα¬ 
σης και συντήρησης των κτιρίων για λόγους υγιεινής και ασφάλειας. 

3. Η ισχύς της παρούσας αρχίζει από τη δημοσίευσή της στην Εφημε¬ 
ρίδα της Κυβερνήσεως. 

Αμέσως μετά την παραπάνω δημοσίευση το σχετικό διάγραμμα σε 
κλίμακα 1:1000 στο οποίο σημειώνεται η σχετική περιοχή θα αναρτη- 


θεί στο τμήμα Πολ. και Π.Ε. Ν. Λάρισας γιά 10 μέρες. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 7 Αυγούστου 1989 

Ο Νομαρχών Διευθυντής 
ΔΗΜ. ΚΑΛΑΦΑΤΑΚΗΣ 


♦ 


Αριθ. 54867/3656 (10) 

Κίνηση της διαδικασίας σύνταξης του Γενικού Πολεοδομικού Σχεδίου 
Παναιτώλιου και Καινούργιου Ν. Αιτωλ/νίας. 


Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

Έχοντας υπόψη τις διατάξεις: 

1. Του άρθρου 3 παρ. 1 του Ν. 1337/83 (ΦΕΚ 33/14.3.83 τ.Α') 
για την «Επέκταση των πολεοδομικών σχεδίων, την οικιστική ανάπτυξη 
και σχετικές ρυθμίσεις». 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α) και ειδικότερα το άρθρο 23 παρ. 1. 

3. Την αριθ. Γ4δ/15883/1903/8.2.88 κοινή’ απόφαση του 
Υπουργού Προεδρίας της Κυβέρνησης και του Αναπληρωτή Υπουργού 
Περιβάλλοντος, Χωροταξίας και Δημοσίων Έργων (Β' 142), αποφασί¬ 
ζουμε: 

Την κίνηση της διαδικασίας σύνταξης του Γενικού Πολεοδομικού 
Σχεδίου Παναιτώλιου και Καινούργιου Ν. Αιτωλ/νίας τα όρια του 
οποίου φαίνονται στο σχετικό πρωτότυπο διάγραμμα σε κλίμ. 
1:25.000. 

Ακριβές αντίγραφο του παραπάνω πρωτοτύπου διαγράμματος θεω¬ 
ρημένο από τον Προϊστάμενο της Δ/νσης Τοπογραφικών Εφαρμογών, 
με την αριθμ. 54867/3656/1989 Πράξη του θα είναι ανηρτημένο επί 
20 ημέρες τουλάχιστον από τη δημοσίευση της απόφασης αυτής στην 
Εφημερίδα της Κυβερνήσεως στο Τμήμα Αρχείου Σχεδίων, της Δ/νσης 
Τοπογραφικών Εφαρμογών του ΥΠΕΧΩΔΕ για να λάβουν γνώση οι 
ενδιαφερόμενοι. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Αθήνα, 29 Ιουλίου 1989 


Ο ΥΠΟΥΡΓΟΣ 

ΣΩΤΗΡΗΣ ΚΟΥΒΕΛΑΣ 


- ♦- 

Αριθ. 1146 (11) 

Χαρακτηρισμός οικοπέδου αποκλεισμένου πανταχόθεν από τις οδούς 
ως οικοδομήσιμο, φερομένης ιδιοκτησίας Διογένη Σελματζόγλου 
στην Άρτα και επί της παρόδου 3 της οδού Ανεμομύλων. 

Ο ΝΟΜΑΡΧΗΣ ΑΡΤΑΣ 


Έχοντας υπόψη: 

1. Τις διατάξεις του από 17.7.1923 Ν. Δ/τος «περί σχεδίων πόλεων 
κ.λπ.». 

2. Το Ν. Δ/γμα 690/48 «περί συμπληρώσεως των πολεοδομικών 
διατάξεων». 

3. Το Ν. 1337/83/4.3.83 (ΦΕΚ 33Δ’) «περί επεκτάσεως του πο- 
λεοδομικού σχεδίου, οικιστική ανάπτυξη κ.λπ.». 

4. Το Ν. 1577/85 «περί ΓΟΚ». 

5. Τα από 25.8.73 και 2.1.85 Π.Δ. «περί εγκρίσεως κ.λπ. του ρυ¬ 
μοτομικού σχεδίου πόλεως Άρτας». 

6. Το Ν. 3200/55 καθώς και το Ν. Δ/γμα 532/70 «περί διοικητι¬ 
κής αποκεντρώσεως». 

7. Την από 15.2.89 αίτηση του Διογένη Σελματζόγλου. 

8. Το από Φεβρουάριο του 1989 τοπογραφικό διάγραμμα του Αρχ- 
/να Μηχ/κού Ν. Γρηγοράκη. 

9. Τη 1146/17.5.89 εισήγηση του ΤΠ-ΠΕ προς το Συμβούλιο 
ΧΟΠ. 

10. Την 3/31.5.89 (θέμα 2ο) γνωμοδότηση του Συμβουλίου ΧΟΠ. 

Το γεγονός ότι το οικόπεδο του παραπάνω αναφερομένου έχει 

162,62 τετρ. μέτρα αντί των 150,00 τετρ. μέτρων που απαιτούνται 
κατά παρέκκλιση στην περιοχή αυτή. 

Επίσης δεν μπορεί να προσκυρωθεί ούτε να αποκτήσει πρόσωπο σε 
εγκεκριμένη οδό γιατί μπροστά από αυτό υπάρχουν ιδιοκτησίες επί των 

οποίων υπάρχουν νόμιμα χτίσματα μονίμου μορφής, αποφασίζουμε: 

Χαραχτηρίζουμε ως οικοδομήσιμο το πανταχόθεν αποκλεισμένο (τυ¬ 
φλό) από τις οδούς του ρυμοτομικού σχεδίου πόλεως Άρτας, οικόπεδο 
φερομένης ιδιοκτησίας Διογένη Σελματζόγλου στην πάροδο 3 της οδού 
Ανεμομύλων, όπως φαίνεται στο παραπάνω τοπογραφικό διάγραμμα 
που συνοδεύει την παρούσα απόφαση με τους παρακάτω όρους δόμη¬ 
σης, ήτοι: 

α) Πρόσωπο εμβαδόν όπως είναι. 

β) Μέγιστη κάλυψη 70%. 

γ) Μέγιστο ύψος 10,00 μέτρα και στην πλευρά Δ-Γ 7,50 μέτρα. 

δ) Συντελεστής δόμησης 1,20. 

ε) Σύστημα δόμησης Ν. 1577/85 (ΓΟΚ). 

Σε περίπτωση που θα ζητηθεί να εφαρμοσθεί ο οικογενειακός συντε¬ 
λεστής εφόσον θα πληρούνται οι προϋποθέσεις θα έχει ισχύ το άρθρο 41 
τουΝ. 1337/83 (σχετ. η αρ. οικ. 71088/13538/14.10.85 εγκ. 101 
του ΤΠΕΧΩΔΕ). 

Η παρούσα να κοινοποιηθεί στους ενδιαφερομένους και να δημοσιευ- 
θεί στην Εφημερίδα της Κυβερνήσεως. Το παραπάνω διάγραμμα να 
αναρτηθεί στο γραφείο 9 του ΤΠ-ΠΕ επί δεκαπενθήμερο από τη δημο¬ 
σίευση της παρούσας στο ΦΕΚ. 

Άρτα, 24 Ιουλίου 1989 
Ο Νομαρχών Διευθυντής 

I. ΑΛΕΞΑΝΔΡΗΣ 


Αριθ. 54866/3655 (12) 

Κίνηση της διαδικασίας σύνταξης του Γ ενικού Πολεοδομικού Σχεδίου 

των Κοινοτήτων Κρεμαστής - Παραδείσιου νήσου Ρόδου Ν. Δωδ/ 

νήσου. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

Έχοντας υπόψη τις διατάξεις: 

1. Του άρθρου 3 παρ. 1 του Ν. 1337/83 (ΦΕΚ 33/14.3:83 τ.Α') 
για την «Επέκταση των πολεοδομικών σχεδίων, την οικιστική ανάπτυξη 
και σχετικές ρυθμίσεις». 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α) και ειδικότερα το άρθρο 23 παρ. 1. 

3. Την αριθ. Γ4δ/15883/1903/8.2.88 κοινή απόφαση του 
Υπουργού Προεδρίας της Κυβέρνησης και του Αναπληρωτή Υπουργού 
Περιβάλλοντος, Χωροταξίας και Δημοσίων Έργων (Β* 142), αποφασί¬ 
ζουμε: 

Την κίνηση της διαδικασίας σύνταξης του Γενικού Πολεοδομικού 
Σχεδίου των Κοινοτήτων Κρεμαστής - Παραδείσιου νήσου Ρόδου (ν. 
Δωδεκανήσου) τα όρια του οποίου φαίνονται στο σχετικό πρωτότυπο 
διάγραμμα σε κλίμ. 1:25.000. 

Ακριβές αντίγραφο του παραπάνω πρωτοτύπου διαγράμματος θεω¬ 
ρημένο από τον Προϊστάμενο της Δ/νσης Τοπογραφικών Εφαρμογών, 
με την αριθμ. 54866/3655/1989 Πράξη του θα είναι ανηρτημένο επί 
20 ημέρες τουλάχιστον από τη δημοσίευση της απόφασης αυτής στην 
Εφημερίδα της Κυβερνήσεως στο Τμήμα Αρχείου Σχεδίων, της Δ/νσης 
Τοπογραφικών Εφαρμογών του ΥΠΕΧΩΔΕ για να λάβουν γνώση οι 
ενδιαφερόμενοι. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Αθήνα, 29 Ιουλίου 1989 

Ο ΥΠΟΥΡΓΟΣ 

ΣΩΤΗΡΗΣ ΚΟΥΒΕΛΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


